title: 2007/725/PESC: Decizia BiH/12/2007 a Comitetului politic și de securitate din 25 septembrie 2007 privind numirea șefului Elementului de Comandament al UE la Napoli pentru operația militară a Uniunii Europene în Bosnia și Herțegovina

text:
               10.11.2007

               RO

               Jurnalul Oficial al Uniunii Europene

               L 293/9

      DECIZIA BiH/12/2007 A COMITETULUI POLITIC ȘI DE SECURITATE

   din 25 septembrie 2007
   privind numirea șefului Elementului de Comandament al UE la Napoli pentru operația militară a Uniunii Europene în Bosnia și Herțegovina
   (2007/725/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 25 al treilea paragraf,
   având în vedere Acțiunea comună 2004/570/PESC a Consiliului din 12 iulie 2004 privind operația militară a Uniunii Europene în Bosnia și Herțegovina (1), în special articolul 6,
   întrucât:

               (1)

               Ca urmare a schimbului de scrisori între Secretarul General/Înaltul Reprezentant și Secretarul General al NATO din 28 septembrie 2004 și, respectiv, din 8 octombrie 2004, Consiliul Atlanticului de Nord a decis să îl numească pe șeful Statului Major al Cartierului General al Comandamentului Forței Întrunite de la Napoli în funcția de șef al Elementului de Comandament al UE la Napoli.

               (2)

               Comandantul operației UE a recomandat numirea șefului Statului Major al Cartierului General al Comandamentului Forței Întrunite de la Napoli, generalul-locotenent Eduardo ZAMARRIPA, în funcția de șef al Elementului de Comandament al UE la Napoli pentru operația militară a Uniunii Europene în Bosnia și Herțegovina.

               (3)

               Comitetul militar al UE a sprijinit această recomandare.

               (4)

               În temeiul articolului 6 din Acțiunea comună 2004/570/PESC, Consiliul a autorizat Comitetul politic și de securitate (CPS) să exercite conducerea politică și strategică a operației militare UE.

               (5)

               În conformitate cu articolul 6 din Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la elaborarea și punerea în aplicare a deciziilor și a acțiunilor Uniunii Europene care au implicații în domeniul apărării.

               (6)

               La 12 și 13 decembrie 2002, Consiliul European de la Copenhaga a adoptat o declarație prin care se afirmă că acordurile „Berlin plus” și punerea lor în aplicare se aplică numai acelor state membre ale UE care sunt fie membre NATO, fie părți la „Parteneriatul pentru Pace” și care au încheiat, în consecință, acorduri de securitate bilaterale cu NATO,

         DECIDE:
   Articolul 1
   Generalul-locotenent Eduardo ZAMARRIPA se numește prin prezenta în funcția de șef al Elementului de Comandament al UE la Napoli pentru operația militară a Uniunii Europene în Bosnia și Herțegovina.
   Articolul 2
   Prezenta decizie intră în vigoare la data adoptării ei.

      Adoptată la Bruxelles, 25 septembrie 2007.

            Pentru Comitetul politic și de securitate

            Președintele

         C. DURRANT PAIS

      (1)  JO L 252, 28.7.2004, p. 10.


title: 2007/259/CE: Decizia Consiliului din 16 aprilie 2007 privind acordarea de asistență macrofinanciară comunitară Moldovei

text:
               28.4.2007

               RO

               Jurnalul Oficial al Uniunii Europene

               L 111/69

      DECIZIA CONSILIULUI

   din 16 aprilie 2007
   privind acordarea de asistență macrofinanciară comunitară Moldovei
   (2007/259/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 308,
   având în vedere propunerea Comisiei,
   având în vedere avizul Parlamentului European (1),
   după consultarea Comitetului economic și financiar,
   întrucât:

               (1)

               Autoritățile din Moldova sunt angajate în vederea stabilizării economice și reformelor structurale susținute de Fondul Monetar Internațional (FMI) prin intermediul unui acord de trei ani încheiat în cadrul Facilității de de reducere a sărăciei și creștere economică (FRSC), care a fost aprobat la 5 mai 2006. La 12 mai 2006, creditorii Clubului de la Paris au căzut de acord asupra restructurării datoriei publice bilaterale a Moldovei, pe baza condițiilor de la Houston.

               (2)

               În mai 2004, autoritățile din Moldova au adoptat o strategie de creștere economică și de reducere a sărăciei, stabilind prioritățile de acțiune guvernamentală pe termen mediu.

               (3)

               Moldova, pe de o parte, și Comunitățile Europene și statele membre ale acestora, pe de altă parte, au semnat un Acord de parteneriat și cooperare (2), care a intrat în vigoare la 1 iulie 1998.

               (4)

               Relațiile dintre Moldova și Uniunea Europeană se dezvoltă în cadrul Politicii europene de vecinătate, de la care se așteaptă o integrare economică mai profundă. UE și Moldova au convenit cu privire la un plan de acțiune în cadrul Politicii europene de vecinătate, care identifică prioritățile pe termen mediu și scurt pentru relațiile UE-Moldova și politicile conexe.

               (5)

               Moldova are nevoi financiare substanțiale, care rezultă din deteriorarea semnificativă a poziției sale financiare.

               (6)

               Autoritățile din Moldova au solicitat asistență financiară pe bază concesională de la Comunități, instituții financiare internaționale și alți donori bilaterali. În afara finanțării de la FMI și Banca Mondială, mai rămâne de acoperit un deficit financiar rezidual substanțial pentru a îmbunătăți balanța de plăți a țării, pentru a consolida poziția rezervelor țării și pentru a sprijini obiectivele politice care țin de eforturile de reformă ale autorităților.

               (7)

               Moldova este eligibilă pentru împrumuturi și subvenții acordate în condiții foarte avantajoase de către Banca Mondială și FMI.

               (8)

               În aceste circumstanțe, asistența macrofinanciară comunitară acordată Moldovei ar trebui să fie sub formă de subvenție, ca măsură adecvată pentru a ajuta Moldova în această conjunctură critică.

               (9)

               În vederea asigurării protecției eficiente a intereselor financiare ale Comunității legate de această asistență macrofinanciară, este necesar ca Moldova să ia măsuri adecvate de prevenire și de luptă împotriva fraudei, a corupției și a altor nereguli care aduc atingere acestei asistențe. Ar trebui să se prevadă, de asemenea, controale din partea Comisiei și audituri din partea Curții de Conturi.

               (10)

               Acordarea asistenței macrofinanciare comunitare nu aduce atingere prerogativelor autorității bugetare.

               (11)

               Asistența macrofinanciară comunitară ar trebui să fie gestionată de către Comisie prin consultare cu Comitetul economic și financiar,

         DECIDE:
   Articolul 1
   (1)   Comunitatea acordă Moldovei asistență macrofinanciară sub forma unei subvenții de maximum 45 000 000 EUR, în vederea sprijinirii balanței de plăți a Moldovei și pentru a ușura constrângerile financiare asupra punerii în aplicare a programului economic guvernamental.
   (2)   Asistența macrofinanciară comunitară este gestionată de către Comisie prin consultare cu Comitetul economic și financiar și în conformitate cu acordurile sau înțelegerile încheiate între Fondul Monetar Internațional (FMI) și Moldova.
   (3)   Asistența macrofinanciară a Comunității este pusă la dispoziție pe doi ani, începând cu prima zi care urmează datei de intrare în vigoare a prezentei decizii. Cu toate acestea, în cazul în care circumstanțele o cer, Comisia poate decide, în urma consultării Comitetului economic și financiar, prelungirea perioadei de punere la dispoziție cu cel mult un an.
   Articolul 2
   (1)   Comisia este împuternicită prin prezenta decizie să cadă de acord cu autoritățile din Moldova, după consultarea Comitetului economic și financiar, asupra politicii economice și a condițiilor financiare legate de această asistență macrofinanciară, acestea fiind consemnate într-un memorandum de înțelegere și un acord de subvenție. Aceste condiții sunt consecvente cu acordurile sau înțelegerile menționate la articolul 1 alineatul (2).
   (2)   Pe durata punerii în aplicare a asistenței macrofinanciare comunitare, Comisia monitorizează calitatea normelor financiare, a procedurilor administrative și a mecanismelor de control intern și extern din Moldova, relevante pentru asistență.
   (3)   Comisia verifică la intervale regulate, în colaborare cu Comitetul economic și financiar și prin coordonare cu FMI, că politicile economice din Moldova sunt compatibile cu obiectivele acestei asistențe și că sunt îndeplinite în mod satisfăcător toate politicile economice și condițiile financiare convenite.
   Articolul 3
   (1)   Asistența macrofinanciară comunitară este acordată Moldovei de către Comisie în trei tranșe.
   (2)   Prima tranșă se eliberează pe baza unei puneri în aplicare satisfăcătoare a programului economic sprijinit de FMI în cadrul Facilității de creștere economică și de reducere a sărăciei și a Planului de acțiune UE-Moldova din cadrul Politicii europene de vecinătate.
   (3)   Tranșele a doua și a treia se eliberează pe baza unei puneri în aplicare satisfăcătoare a programului economic susținut de către FMI în cadrul Facilității de creștere economică și de reducere a sărăciei și a Planului de acțiune UE-Moldova din cadrul Politicii europene de vecinătate, precum și pe baza oricărei alte măsuri agreate cu Comisia, astfel cum se menționează la articolul 2 alineatul (1), dar nu înainte de trei luni de la eliberarea tranșei anterioare.
   (4)   Fondurile se varsă la Banca Națională a Moldovei. Destinatarul final al fondului este Ministerul Finanțelor din Moldova.
   Articolul 4
   Asistența macrofinanciară comunitară este pusă în aplicare în conformitate cu prevederile Regulamentului (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (3) și ale normelor de punere în aplicare a acestuia. În special, memorandumul de înțelegere și acordul de subvenție cu autoritățile din Moldova conțin măsurile adecvate care se iau de către Moldova în direcția prevenirii și a luptei împotriva fraudei, a corupției și a altor nereguli care aduc atingere acestei asistențe. În plus, acestea prevăd și realizarea unor controale de către Comisie, inclusiv Oficiul European de Luptă Antifraudă (OLAF), cu dreptul de a efectua controale la fața locului și inspecții, precum și a unor audituri de către Curtea de Conturi, realizate, după caz, la fața locului.
   Articolul 5
   Până la data de 31 august a fiecărui an, Comisia înaintează Parlamentului European și Consiliului un raport cuprinzând o evaluare a punerii în aplicare a prezentei decizii în cursul anului precedent. Raportul indică conexiunea dintre condițiile politice stabilite la articolul 2 alineatul (1), performanțele economice și fiscale în curs ale Moldovei și decizia Comisiei de eliberare a tranșelor de asistență.
   Articolul 6
   Prezenta decizie începe să producă efecte la data publicării în Jurnalul Oficial al Uniunii Europene.

      Adoptată la Luxemburg, 16 aprilie 2007.

            Pentru Consiliu

            Președintele

         H. SEEHOFER

      (1)  Aviz emis la 14 februarie 2007 (nepublicat încă în Jurnalul Oficial).

      (2)  JO L 181, 24.6.1998, p. 3.

      (3)  JO L 248, 16.9.2002, p. 1. Regulament, astfel cum a fost modificat ultima dată prin Regulamentul (CE, Euratom) nr. 1995/2006 (JO L 390, 30.12.2006, p. 1).


title: Decizia Comisiei din 12 septembrie 2005 de modificare a Deciziei 2000/745/CE privind acceptarea angajamentelor oferite în cadrul procedurilor antidumping și antisubvenții privind importurile de anumite tipuri de polietilenă tereftalată (PET) originare, printre altele, din India

text:
Anunţ juridic important

|

32005D0697

Jurnalul Oficial L 266 , 11/10/2005 p. 0062 - 0063

		20050912Decizia Comisieidin 12 septembrie 2005de modificare a Deciziei 2000/745/CE privind acceptarea angajamentelor oferite în cadrul procedurilor antidumping și antisubvenții privind importurile de anumite tipuri de polietilenă tereftalată (PET) originare, printre altele, din India(2005/697/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene [1] (denumit în continuare "regulamentul de bază antidumping"), în special articolul 8,având în vedere Regulamentul (CE) nr. 2026/97 al Consiliului din 6 octombrie 1997 privind protecția împotriva importurilor care fac obiectul unor subvenții din partea țărilor care nu sunt membre ale Comunității Europene [2] (denumit în continuare "regulamentul de bază antisubvenții"), în special articolele 13 și 15,după consultarea comitetului consultativ,întrucât:A. PROCEDURĂ(1) Prin Regulamentul (CE) nr. 2604/2000 [3], Consiliul a instituit drepturi antidumping definitive la importurile în Comunitate de anumite tipuri de polietilenă tereftalată (PET) originare, printre altele, din India. Importurile de PET provenite de la societăți al căror angajament a fost acceptat au fost scutite de acest drept, în conformitate cu articolul 2 alineatul (1) din acest regulament.(2) Prin Regulamentul (CE) nr. 2603/2000 [4], Consiliul a instituit drepturi compensatorii definitive la importurile în Comunitate de anumite tipuri de polietilenă tereftalată (PET) originare, printre altele, din India. Importurile de PET provenite de la societăți al căror angajament a fost acceptat au fost scutite de acest drept, în conformitate cu articolul 2 alineatul (1) din acest regulament.(3) La 29 noiembrie 2000, Comisia adoptă Decizia 2000/745/CE [5] privind acceptarea angajamentelor oferite în cadrul celor două proceduri menționate anterior de către exportatorii menționați la articolul 1 din această decizie.(4) La 12 ianuarie 2005, prin Regulamentul (CE) nr. 33/2005 [6] Comisia a anunțat deschiderea unei reexaminări în cazul apariției unui "exportator nou", în conformitate cu articolul 11 alineatul (4) din regulamentul de bază antidumping .(5) În același timp și din aceleași motive, Comisia a deschis o reexaminare accelerată a Regulamentului (CE) nr. 2603/2000 [7], în conformitate cu articolul 20 din regulamentul de bază antisubvenții.(6) Concluziile definitive ale anchetelor sunt prezentate în Regulamentul (CE) nr. 1646/2005 al Consiliului [8] de modificare a Regulamentului (CE) nr. 2604/2000, precum și în Regulamentul (CE) nr. 1645/2005 al Consiliului [9] de modificare a Regulamentului (CE) nr. 2603/2000.B. ANGAJAMENT(7) După ce a fost informată despre faptele și considerentele pe baza cărora s-a prevăzut instituirea drepturilor antidumping și antisubvenții definitive modificate la importurile sale în Comunitate, societatea South Asian Petrochem Limited ("SAPL") (denumită în continuare "societatea în cauză") a oferit un angajament de preț, în conformitate cu articolul 8 alineatul (1) din regulamentul de bază antidumping și în conformitate cu articolul 13 alineatul (1) din regulamentul de bază antisubvenții, angajament în care aceasta propunea să vândă produsul în cauză la un preț care să permită cel puțin eliminarea efectelor prejudiciabile ale dumpingului și ale subvențiilor.(8) În afară de aceasta, societatea va prezenta periodic Comisiei informații detaliate privind exporturile sale spre Comunitate, ceea ce îi va permite Comisiei să monitorizeze eficient angajamentul respectiv. În plus, ținând cont de structura vânzărilor acestei societăți, Comisia consideră că riscul eludării angajamentelor asumate este limitat.(9) Ținând cont de cele menționate anterior, angajamentul oferit de South Asian Petrochem Limited ("SAPL") este considerat acceptabil.(10) Pentru a-i permite Comisiei să monitorizeze efectiv respectarea de către societate a angajamentului său, atunci când cererea de punere în liberă circulație, în conformitate cu un angajament, este prezentată autorităților vamale competente, scutirea de drept este condiționată de prezentarea unei facturi cuprinzând cel puțin informațiile enumerate în anexa la Regulamentul (CE) nr. 2604/2000. Aceste informații sunt, de asemenea, necesare pentru a permite autorităților vamale să verifice cu suficientă precizie dacă transporturile corespund documentelor comerciale. În cazul în care această factură lipsește sau nu corespunde produsului prezentat în vamă, trebuie plătit nivelul dreptului antidumping și compensatoriu aplicabil.(11) În caz de încălcare sau de retragere a unui angajament sau atunci când există motive pentru a crede că un angajament este încălcat, se poate institui un drept provizoriu sau definitiv, în conformitate cu articolul 8 alineatele (9) și (10) din regulamentul de bază antidumping și, dacă este cazul, în conformitate cu articolul 13 alineatele (9) și (10) din regulamentul de bază antisubvenții,DECIDE:Articolul 1Următoarele elemente se adaugă tabelului care figurează la articolul 1 din Decizia 2000/745/CE:Țară | Societate | Cod adițional TARIC |"India | South Asian Petrochem Limited (SAPL) | A 585" |Articolul 2Prezenta decizie intră în vigoare în ziua următoare datei publicării în Jurnalul Oficial al Uniunii Europene.Adoptată la Bruxelles, 12 septembrie 2005.Pentru ComisiePeter MandelsonMembru al Comisiei[1] JO L 56, 6.3.1996, p. 1. Regulament, astfel cum a fost modificat ultima dată prin Regulamentul (CE) nr. 461/2004 al Consiliului (JO L 77, 13.3.2004, p. 12).[2] JO L 288, 21.10.1997, p. 1. Regulament, astfel cum a fost modificat ultima dată prin Regulamentul (CE) nr. 461/2004 al Consiliului.[3] JO L 301, 30.11.2000, p. 21. Regulament, astfel cum a fost modificat ultima dată prin Regulamentul (CE) nr. 83/2005 (JO L 19, 21.1.2005, p. 1).[4] JO L 301, 30.11.2000, p. 1. Regulament, astfel cum a fost modificat ultima dată prin Regulamentul (CE) nr. 822/2004 (JO L 127, 29.4.2004, p. 3).[5] JO L 301, 30.11.2000, p. 88. Decizie, astfel cum a fost modificată prin Decizia 2002/232/CE (JO L 78, 21.3.2002, p. 12).[6] JO L 8, 12.1.2005, p. 9.[7] JO C 8, 12.1.2005, p. 2.[8] JO L 266, 11.10.2005, p. 10.[9] JO L 266, 11.10.2005, p. 1.--------------------------------------------------


title: 2008/29/CE: Decizia Parlamentului European și a Consiliului din 18 decembrie 2007 de modificare a Acordului interinstituțional din 17 mai 2006 privind disciplina bugetară și buna gestiune financiară în ceea ce privește cadrul financiar multianual

text:
               10.1.2008

               RO

               Jurnalul Oficial al Uniunii Europene

               L 6/7

      DECIZIA PARLAMENTULUI EUROPEAN ȘI A CONSILIULUI

   din 18 decembrie 2007
   de modificare a Acordului interinstituțional din 17 mai 2006 privind disciplina bugetară și buna gestiune financiară în ceea ce privește cadrul financiar multianual
   (2008/29/CE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (1), în special punctul 21, punctul 22 primul și al doilea paragraf și punctul 23,
   având în vedere propunerea Comisiei,
   întrucât:

               (1)

               La reuniunea de conciliere bugetară din 23 noiembrie 2007, cele două ramuri ale autorității bugetare au convenit să asigure o parte din finanțarea necesară pentru programele europene GNSS (Sistemul global de navigație prin satelit) (EGNOS-GALILEO) printr-o revizuire a cadrului financiar multianual 2007-2013 în conformitate cu punctele 21, 22 și 23 din Acordul interinstituțional, astfel încât plafoanele pentru creditele de angajament înscrise la subrubrica 1a pentru perioada 2008-2013 să crească cu 1 600 milioane euro în prețuri curente. Această majorare va fi compensată prin reducerea cu aceeași sumă a plafonului pentru creditele de angajament din capitolul 2 pentru anul 2007.

               (2)

               Pentru a păstra o relație corespunzătoare între angajamente și plăți, vor fi ajustate plafoanele anuale pentru creditele de plată. Ajustarea va fi neutră.

               (3)

               Anexa I la Acordul interinstituțional privind disciplina bugetară și buna gestiune financiară ar trebui să fie modificată în consecință (2),

         DECID:
   Articol unic
   Anexa I la Acordul interinstituțional privind disciplina bugetară și buna gestiune financiară se înlocuiește cu anexa la prezenta decizie.

      Adoptată la Bruxelles, 18 decembrie 2007.

            Pentru Parlamentul European

            Președintele

         H.-G. PÖTTERING

            Pentru Consiliu

            Președintele

         M. LOBO ANTUNES

      (1)  JO C 139, 14.6.2006, p. 1.

      (2)  În acest scop, cifrele care rezultă din acordul menționat anterior sunt convertite la prețurile din 2004.

      ANEXĂ
      CADRUL FINANCIAR 2007-2013 (revizuit)

                  (milioane EUR – prețuri 2004)

                  CREDITE DE ANGAJAMENT

                  2007

                  2008

                  2009

                  2010

                  2011

                  2012

                  2013

                  Total 2007-2013

                              1.

                              Creștere durabilă

                  51 267

                  52 913

                  54 071

                  54 860

                  55 379

                  56 845

                  58 256

                  383 591

                              1a

                              Competitivitate pentru creștere economică și ocuparea forței de muncă

                  8 404

                  9 595

                  10 209

                  11 000

                  11 306

                  12 122

                  12 914

                  75 550

                              1b

                              Coeziune pentru creștere economică și ocuparea forței de muncă

                  42 863

                  43 318

                  43 862

                  43 860

                  44 073

                  44 723

                  45 342

                  308 041

                              2.

                              Conservarea și gestionarea resurselor naturale

                  53 478

                  54 322

                  53 666

                  53 035

                  52 400

                  51 775

                  51 161

                  369 837

                  din care: cheltuieli legate de piață și plăți directe

                  43 120

                  42 697

                  42 279

                  41 864

                  41 453

                  41 047

                  40 645

                  293 105

                              3.

                              Cetățenie, libertate, securitate și justiție

                  1 199

                  1 258

                  1 380

                  1 503

                  1 645

                  1 797

                  1 988

                  10 770

                              3a

                              Libertate, securitate și justiție

                  600

                  690

                  790

                  910

                  1 050

                  1 200

                  1 390

                  6 630

                              3b

                              Cetățenie

                  599

                  568

                  590

                  593

                  595

                  597

                  598

                  4 140

                              4.

                              UE ca actor global

                  6 199

                  6 469

                  6 739

                  7 009

                  7 339

                  7 679

                  8 029

                  49 463

                              5.

                              Administrație (1)

                  6 633

                  6 818

                  6 973

                  7 111

                  7 255

                  7 400

                  7 610

                  49 800

                              6.

                              Compensații

                  419

                  191

                  190

                  800

                  TOTAL CREDITE DE ANGAJAMENT

                  119 195

                  121 971

                  123 019

                  123 518

                  124 018

                  125 496

                  127 044

                  864 261

                  ca procent din VNB

                  1,10 %

                  1,08 %

                  1,07 %

                  1,04 %

                  1,03 %

                  1,02 %

                  1,01 %

                  1,048 %

                  TOTAL CREDITE DE PLATĂ

                  115 142

                  119 805

                  112 182

                  118 549

                  116 178

                  119 659

                  119 161

                  820 676

                  ca procent din VNB

                  1,06 %

                  1,06 %

                  0,97 %

                  1,00 %

                  0,97 %

                  0,97 %

                  0,95 %

                  1,00 %

                  Marjă disponibilă

                  0,18 %

                  0,18 %

                  0,27 %

                  0,24 %

                  0,27 %

                  0,27 %

                  0,29 %

                  0,24 %

                  Plafonul resurselor proprii ca procent din VNB

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

         (1)  Cheltuielile privind pensiile, incluse în plafonul acestei rubrici, sunt calculate fără a ține cont de contribuțiile personalului la sistemul corespunzător, în limita a 500 milioane EUR la prețurile din 2004 pentru perioada 2007-2013.


title: Decizia (UE) 2017/864 a Parlamentului European și a Consiliului din 17 mai 2017 privind Anul european al patrimoniului cultural (2018)

text:
               20.5.2017

               RO

               Jurnalul Oficial al Uniunii Europene

               L 131/1

         DECIZIA (UE) 2017/864 A PARLAMENTULUI EUROPEAN ȘI A CONSILIULUI
   din 17 mai 2017
   privind Anul european al patrimoniului cultural (2018)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 167,
   având în vedere propunerea Comisiei Europene,
   după transmiterea proiectului de act legislativ parlamentelor naționale,
   având în vedere avizul Comitetului Regiunilor (1),
   hotărând în conformitate cu procedura legislativă ordinară (2),
   întrucât:

               (1)

               Ideile, principiile și valorile integrate în patrimoniul cultural al Europei reprezintă o sursă comună de memorie, de înțelegere, de identitate, de dialog, de coeziune și de creativitate pentru Europa. Patrimoniul cultural joacă un rol în Uniunea Europeană și preambulul Tratatului privind Uniunea Europeană (TUE) menționează că semnatarii acestuia s-au inspirat „din moștenirea culturală, religioasă și umanistă a Europei”.

               (2)

               Articolul 3 alineatul (3) din TUE prevede că Uniunea respectă bogăția diversității sale culturale și lingvistice și veghează la protejarea și dezvoltarea patrimoniului cultural european.

               (3)

               Articolul 167 din Tratatul privind funcționarea Uniunii Europene (TFUE) conferă Uniunii sarcina de a contribui la înflorirea culturilor statelor membre, respectând diversitatea națională și regională a acestora și punând în evidență, în același timp, moștenirea culturală comună. Acțiunea Uniunii urmărește să încurajeze cooperarea dintre statele membre și, în cazul în care este necesar, să sprijine și să completeze acțiunea acestora în domenii precum îmbunătățirea cunoașterii și a diseminării culturii și istoriei popoarelor europene și conservarea și protejarea patrimoniului cultural de importanță europeană.

               (4)

               După cum a evidențiat Comisia în comunicarea sa din 22 iulie 2014 intitulată „Spre o abordare integrată a patrimoniului cultural european”, patrimoniul cultural este o resursă comună și un bun al tuturor păstrat pentru generațiile viitoare. Prin urmare, protejarea patrimoniului cultural este o responsabilitate comună a tuturor părților interesate.

               (5)

               Patrimoniul cultural este deosebit de valoros pentru societatea europeană din punct de vedere cultural, social, economic și al mediului. Prin urmare, gestionarea durabilă a acestuia constituie o opțiune strategică pentru secolul XXI, după cum a subliniat Consiliul în concluziile sale din 21 mai 2014 (3). Contribuția patrimoniului cultural, din perspectiva creării de valoare, a competențelor și a locurilor de muncă, dar și a calității vieții, este subestimată.

               (6)

               Patrimoniul cultural este fundamental pentru Agenda europeană pentru cultură (4) și contribuie la atingerea obiectivelor acesteia, respectiv promovarea diversității culturale și a dialogului intercultural, promovarea culturii drept catalizator al creativității și ca element vital în relațiile internaționale ale Uniunii. Acesta reprezintă totodată una dintre cele patru priorități ale cooperării europene în domeniul culturii pentru perioada 2015-2018, astfel cum sunt prevăzute în actualul plan de lucru în domeniul culturii, adoptat de Consiliu și de reprezentanții guvernelor statelor membre, reuniți în cadrul Consiliului, la 25 noiembrie 2014 (5).

               (7)

               În concluziile sale din 21 mai 2014, Consiliul a precizat că patrimoniul cultural înglobează un spectru amplu de resurse moștenite din trecut, sub toate formele și aspectele – materiale, imateriale și digitale (create sub formă digitală și digitizate), inclusiv monumente, situri, peisaje, competențe, practici, cunoștințe și expresii ale creativității umane, precum și colecții conservate și gestionate de organisme publice și private precum muzeele, bibliotecile și arhivele. Patrimoniul cultural include, de asemenea, patrimoniul cinematografic.

               (8)

               Patrimoniul cultural s-a constituit în decursul secolelor, prin interacțiunea dintre expresiile culturale ale diferitelor civilizații care au populat Europa. Declararea unui An european al patrimoniului cultural va contribui la încurajarea și la susținerea înțelegerii importanței de a proteja și a promova diversitatea expresiilor culturale. Una dintre modalitățile de realizare a unei astfel de înțelegeri ar fi programe educaționale și de creștere a gradului de sensibilizare a publicului, în concordanță cu obligațiile stabilite în Convenția UNESCO din 2005 pentru protecția și promovarea diversității expresiilor culturale, la care Uniunea și statele membre sunt parte.

               (9)

               În conformitate cu articolul 30 din Convenția Organizației Națiunilor Unite privind drepturile persoanelor cu handicap, la care Uniunea și majoritatea statelor membre sunt parte, părțile la convenție recunosc dreptul persoanelor cu handicap de a participa, la viața culturală, în condiții egale cu celelalte persoane și adoptă toate măsurile adecvate pentru a se garanta că persoanele cu handicap, printre altele, beneficiază de acces la spațiile unde se desfășoară activități sau servicii culturale, cum ar fi teatre, muzee, cinematografe, biblioteci și servicii turistice și, pe cât posibil, beneficiază de acces la monumente și situri de importanță culturală națională.

               (10)

               Premiul „European Access City Award” a demonstrat că este atât fezabil, cât și un exemplu de bună practică prin care să se asigure, pentru persoanele cu handicap, persoanele în vârstă și persoanele cu mobilitate redusă sau cu alte tipuri de handicapuri temporare, accesul la patrimoniul cultural al orașelor, în modalități care le respectă natura și valorile.

               (11)

               Patrimoniul cultural joacă un rol important în asigurarea coeziunii comunității într-o perioadă în care diversitatea culturală este în creștere în societățile europene. Siturile cărora li s-a acordat Marca patrimoniului european au o dimensiune europeană puternică, dat fiind faptul că au fost selectate pentru rolul lor în istoria europeană. Împreună cu Capitalele europene ale culturii, aceste situri consolidează sentimentul de apartenență la un spațiu european comun. Ar trebui, prin urmare, căutate complementarități cu Anul european al patrimoniului cultural. Noile abordări participative și interculturale ale politicilor în materie de patrimoniu și ale inițiativelor educaționale care atribuie o demnitate egală tuturor formelor de patrimoniu cultural pot crește încrederea, recunoașterea reciprocă și coeziunea socială, după cum o demonstrează și cooperarea internațională în cadrul Consiliului Europei.

               (12)

               Rolul pe care îl joacă patrimoniul cultural este recunoscut și în Agenda 2030 a ONU pentru dezvoltare durabilă (denumită în continuare „Agenda 2030”), care recunoaște cetățenia globală, diversitatea culturală și dialogul intercultural ca principii fundamentale ale dezvoltării durabile. Agenda 2030 recunoaște că toate culturile și civilizațiile pot contribui la dezvoltarea durabilă și sunt factori esențiali pentru aceasta. Cultura este menționată în mod explicit în mai multe obiective de dezvoltare durabilă ale Agendei 2030, cu precădere la obiectivul 11 (Orașe-patrimoniu), precum și la obiectivul 4 (Educația) și, în legătură cu turismul, la obiectivul 8 (Creșterea durabilă) și obiectivul 12 (Modelele de consum).

               (13)

               Creșterea gradului de recunoaștere la nivel internațional a nevoii de a plasa oamenii și valorile umane în centrul unui concept extins și interdisciplinar al patrimoniului cultural consolidează necesitatea stimulării unui acces mai larg la patrimoniul cultural, printre altele, în lumina efectelor pozitive ale acestuia asupra calității vieții. Un astfel de acces mai larg poate fi realizat prin abordarea unor audiențe diferite și prin creșterea accesibilității locațiilor, clădirilor, produselor și serviciilor, ținând cont de nevoile speciale și de implicațiile schimbărilor demografice.

               (14)

               Politicile privind întreținerea, restaurarea, conservarea, reutilizarea, accesibilitatea și promovarea patrimoniului cultural și a serviciilor aferente reprezintă în primul rând responsabilități naționale, regionale sau locale. Cu toate acestea, patrimoniul cultural are o dimensiune europeană clară, care este abordată, în plus față de politicile culturale, prin alte politici ale Uniunii cum ar fi educația, agricultura și dezvoltarea rurală, dezvoltarea regională, coeziunea socială, afacerile maritime, mediul înconjurător, turismul, agenda digitală, cercetarea și inovarea și comunicarea.

               (15)

               Anul 2018 are o importanță simbolică și istorică pentru Europa și pentru patrimoniul cultural al acesteia, deoarece marchează o serie de evenimente semnificative, cum ar fi cea de a 100-a aniversare a încheierii Primului Război Mondial și a independenței mai multor state membre, precum și cea de a 400-a aniversare a începutului Războiului de Treizeci de Ani. Anul european al patrimoniului cultural poate, prin urmare, oferi ocazii de a înțelege mai bine prezentul printr-o înțelegere mai nuanțată și împărtășită a trecutului.

               (16)

               Pentru a exploata pe deplin potențialul patrimoniului cultural pentru societățile și economiile europene, protecția, îmbunătățirea și gestionarea patrimoniului cultural impun o guvernanță participativă eficace, (adică pe mai multe niveluri și implicând mai multe părți interesate), precum și o cooperare transsectorială consolidată, astfel cum prevede Consiliul în concluziile sale din 25 noiembrie 2014 (6). O astfel de guvernanță și cooperare implică toate părțile interesate, inclusiv autoritățile publice, sectorul patrimoniului cultural, actorii privați și organizațiile societății civile, cum ar fi ONG-urile și organizațiile din sectorul voluntariatului.

               (17)

               Mai mult, în concluziile sale din 25 noiembrie 2014, Consiliul a invitat Comisia să ia în considerare prezentarea unei propuneri pentru declararea unui An european al patrimoniului cultural.

               (18)

               În rezoluția sa din 8 septembrie 2015, Parlamentul European a recomandat să se declare, de preferință 2018, An european al patrimoniului cultural.

               (19)

               În avizul său din 16 aprilie 2015 (7), Comitetul Regiunilor a salutat recomandarea Consiliului de a lua în considerare declararea unui An european al patrimoniului cultural, subliniind contribuția acestuia la atingerea unor obiective comune în context paneuropean.

               (20)

               Declararea unui An european al patrimoniului cultural reprezintă o modalitate eficace de a spori gradul de sensibilizare a publicului, de a disemina informații privind bunele practici, de a promova dezbaterile în materie de politici, cercetarea și inovarea și de a îmbunătăți colectarea și analiza de probe calitative și de date cantitative, inclusiv statistici, referitoare la impactul economic și social al patrimoniului cultural. Constituind un mediu pentru promovarea simultană a acestor obiective la nivelul Uniunii, dar și la nivel național, regional și local, pot fi sporite sinergia și utilizarea mai eficientă a resurselor. În acest sens, Comisia ar trebui să furnizeze în timp util informații și să coopereze îndeaproape cu Parlamentul European, cu Consiliul și statele membre, cu Comitetul Regiunilor și cu organismele și asociațiile active în domeniul patrimoniului cultural la nivelul Uniunii. Pentru a asigura faptul că activitățile desfășurate în cadrul Anului european al patrimoniului cultural au o dimensiune europeană, statele membre sunt, de asemenea, încurajate să colaboreze între ele.

               (21)

               Patrimoniul cultural reprezintă, de asemenea, un domeniu de intervenție în mai multe programe din domeniul relațiilor externe, în special, dar nu exclusiv, în Orientul Mijlociu. Promovarea valorii patrimoniului cultural reprezintă și o reacție la distrugerea deliberată a tezaurelor culturale în zonele de conflict, astfel cum subliniază Înaltul Reprezentant al Uniunii pentru afaceri externe și politica de securitate și Comisia în comunicarea lor comună din 8 iunie 2016 intitulată „Către o strategie a UE pentru relațiile culturale internaționale”. Este important să se asigure complementaritatea între Anul european al patrimoniului cultural și toate inițiativele de relații externe dezvoltate în cadre corespunzătoare. Acțiunile de protejare și promovare a patrimoniului cultural în contextul instrumentelor relevante pentru relațiile externe ar trebui să reflecte, printre altele, interesul reciproc asociat schimbului de experiențe și de valori cu țările terțe. Anul european al patrimoniului cultural ar trebui să promoveze cunoașterea reciprocă, respectul și înțelegerea culturilor implicate.

               (22)

               Țările candidate și potențial candidate la aderare ar trebui să fie asociate îndeaproape cu acțiuni derulate în cadrul Anului european al patrimoniului cultural. De asemenea, ar trebui avută în vedere și implicarea țărilor care fac obiectul politicii europene de vecinătate și a altor țări partenere, după caz. O asemenea implicare poate fi urmărită în cadrele relevante pentru cooperare și dialog, în special în contextul dialogului din cadrul societății civile între Uniune și țările respective.

               (23)

               Protejarea, conservarea și consolidarea patrimoniului cultural al Europei se încadrează în obiectivele programelor existente ale Uniunii. Prin urmare, un An european al patrimoniului cultural poate fi pus în aplicare folosind aceste programe în conformitate cu dispozițiile existente, și stabilind priorități de finanțare pe bază anuală sau multianuală. Programele și politicile în domenii precum cultura, educația, agricultura și dezvoltarea rurală, dezvoltarea regională, coeziunea socială, afacerile maritime, mediul înconjurător, turismul, Strategia privind piața unică digitală, cercetarea și inovarea și comunicarea contribuie în mod direct și indirect la protecția, îmbunătățirea, reutilizarea inovatoare și promovarea patrimoniului cultural al Europei și pot sprijini Anul european al patrimoniului cultural în acord cu cadrele juridice corespunzătoare. Pot fi avute în vedere contribuții naționale complementare cofinanțării la nivelul Uniunii, inclusiv prin mecanisme de finanțare flexibile cum ar fi parteneriatele public-private sau finanțarea participativă, pentru a sprijini obiectivele Anului european al patrimoniului cultural.

               (24)

               Interesele financiare ale Uniunii ar trebui să fie protejate prin măsuri proporționale pe tot parcursul ciclului de cheltuieli, inclusiv prin prevenirea, depistarea și investigarea neregulilor, recuperarea fondurilor pierdute, plătite în mod necuvenit sau incorect utilizate și, dacă este cazul, prin sancțiuni administrative și financiare.

               (25)

               Prezenta decizie stabilește un pachet financiar pentru toată durata Anului european al patrimoniului cultural, pachet financiar care reprezintă, pentru Parlamentul European și pentru Consiliu, principala valoare de referință în înțelesul punctului 17 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (8), pe durata procedurii bugetare anuale.

               (26)

               Întrucât obiectivele prezentei decizii, și anume încurajarea împărtășirii și prețuirii patrimoniului cultural al Europei, sensibilizarea opiniei publice cu privire la istoria și la valorile comune, precum și consolidarea sentimentului de apartenență la un spațiu european comun, nu pot fi realizate în mod satisfăcător de către statele membre, dar având în vedere necesitatea schimbului transnațional de informații și a diseminării de bune practici la nivelul Uniunii, pot fi realizate mai bine la nivelul Uniunii, aceasta poate adopta măsuri, în conformitate cu principiul subsidiarității, astfel cum este prevăzut la articolul 5 din TUE. În conformitate cu principiul proporționalității, astfel cum este enunțat la articolul respectiv, prezenta decizie nu depășește ceea ce este necesar pentru atingerea obiectivelor menționate,

         ADOPTĂ PREZENTA DECIZIE:
   Articolul 1
   Obiect
   (1)   Anul 2018 este desemnat drept „Anul european al patrimoniului cultural” (denumit în continuare „Anul european”).
   (2)   Obiectivul Anului european este acela de a încuraja împărtășirea și prețuirea patrimoniului cultural al Europei ca resursă comună, de a sensibiliza opinia publică cu privire la istoria și la valorile comune, precum și de a consolida sentimentul de apartenență la un spațiu european comun.
   Articolul 2
   Obiective
   (1)   Obiectivele generale ale Anului european constau în a încuraja și a sprijini eforturile Uniunii, ale statelor membre și ale autorităților regionale și locale, în cooperare cu sectorul patrimoniului cultural și cu societatea civilă în sens larg, de a proteja, conserva, reutiliza, îmbunătăți, valorifica și promova patrimoniul cultural al Europei. În special, Anul european:

               (a)

               contribuie la promovarea rolului patrimoniului cultural al Europei drept componentă fundamentală a diversității culturale și a dialogului intercultural. Respectând pe deplin competențele statelor membre, acesta evidențiază cele mai bune mijloace de a asigura conservarea și protejarea patrimoniului cultural al Europei, precum și promovarea acestuia în rândul unui public mai larg și mai diversificat, inclusiv prin măsuri de creștere a audienței și de educație în domeniul patrimoniului, promovând astfel incluziunea socială și integrarea;

               (b)

               consolidează contribuția patrimoniului cultural al Europei la societate și economie prin potențialul său economic direct și indirect, care include capacitatea de a susține sectoarele culturale și creative, inclusiv întreprinderile mici și mijlocii, și de a inspira creația și inovarea, de a promova dezvoltarea durabilă și turismul, de a îmbunătăți coeziunea socială și de a genera locuri de muncă pe termen lung;

               (c)

               contribuie la promovarea patrimoniului cultural ca element important al relațiilor dintre Uniune și țările terțe, fructificând interesul și nevoile țărilor partenere, precum și cunoștințele specializate ale Europei privind patrimoniul cultural.

         (2)   Obiectivele specifice ale Anului european constau în:

               (a)

               încurajarea unor abordări privind patrimoniul cultural care să fie axate pe cetățeni, favorabile incluziunii, orientate spre viitor, mai integrate, sustenabile și transsectoriale;

               (b)

               promovarea unor modele inovatoare de guvernanță participativă și de gestionare a patrimoniului cultural, care să implice toate părțile interesate, inclusiv autoritățile publice, sectorul patrimoniului cultural, actorii privați și organizațiile societății civile;

               (c)

               promovarea dezbaterilor, a activităților de cercetare și a schimbului de bune practici în ceea ce privește calitatea conservării, protejarea, reutilizarea inovatoare și consolidarea patrimoniului cultural, precum și în ceea ce privește intervențiile contemporane asupra mediului istoric;

               (d)

               promovarea unor soluții care să facă patrimoniul cultural accesibil tuturor, inclusiv prin intermediul mijloacelor digitale, prin înlăturarea obstacolelor sociale, culturale și fizice, ținând seama de persoanele cu nevoi speciale;

               (e)

               scoaterea în evidență și consolidarea contribuției pozitive a patrimoniului cultural pentru societate și pentru economie prin cercetare și inovare, inclusiv prin consolidarea bazei de date concrete pentru o astfel de contribuție la nivelul Uniunii;

               (f)

               încurajarea sinergiilor dintre politicile privind patrimoniul cultural și cele de mediu prin integrarea patrimoniului cultural în politicile de mediu, arhitectonice și de urbanism, precum și prin promovarea eficienței energetice;

               (g)

               încurajarea strategiilor de dezvoltare regională și locală care valorifică potențialul patrimoniului cultural, inclusiv prin promovarea turismului durabil;

               (h)

               sprijinirea dezvoltării competențelor specializate și îmbunătățirea gestionării cunoștințelor și a transferului de cunoștințe în sectorul patrimoniului cultural, ținând cont de implicațiile trecerii la era digitală;

               (i)

               promovarea patrimoniului cultural ca sursă de inspirație pentru creația și inovarea contemporană și evidențierea potențialului de stimulare reciprocă și de interacțiune mai puternică între sectorul patrimoniului cultural și alte sectoare culturale și creative;

               (j)

               sensibilizarea cu privire la importanța patrimoniului cultural al Europei prin educație și învățare pe tot parcursul vieții, cu accent în special pe copii, tineret și persoanele în vârstă, comunitățile locale și grupurile greu accesibile;

               (k)

               evidențierea potențialului cooperării în aspecte legate de patrimoniul cultural, pentru dezvoltarea unor legături mai puternice în cadrul Uniunii și cu țările din afara Uniunii și pentru încurajarea dialogului intercultural, a reconcilierii postconflict și a prevenirii conflictelor;

               (l)

               promovarea cercetării și inovării privind patrimoniul cultural, facilitarea însușirii și a exploatării rezultatelor cercetării de către toate părțile interesate, în special de către autoritățile publice și sectorul privat și facilitarea diseminării rezultatelor cercetării către un public mai larg;

               (m)

               încurajarea sinergiilor între Uniune și statele membre, inclusiv prin consolidarea inițiativelor pentru prevenirea traficului ilicit de bunuri culturale; precum și

               (n)

               evidențierea, în cursul anului 2018, a evenimentelor semnificative care au o importanță simbolică pentru istoria Europei și pentru patrimoniul său cultural.

         Articolul 3
   Conținutul măsurilor
   (1)   Măsurile care urmează să fie luate pentru realizarea obiectivelor stabilite la articolul 2 includ următoarele activități la nivelul Uniunii, național, regional sau local, legate de obiectivele Anului european:

               (a)

               inițiative și evenimente menite să promoveze dezbaterile și sensibilizarea cu privire la importanța și valoarea patrimoniului cultural și să faciliteze implicarea cetățenilor și a părților interesate;

               (b)

               campanii de informare, de educare și de sensibilizare și expoziții menite să promoveze valori precum diversitatea și dialogul intercultural, folosind date concrete din bogatul patrimoniu cultural al Europei și să stimuleze contribuția publicului larg la protecția și gestionarea patrimoniului cultural și, mai general, la atingerea obiectivelor Anului european;

               (c)

               schimbul de experiențe și de bune practici între administrațiile naționale, regionale și locale și alte organizații și diseminarea de informații privind patrimoniul cultural, inclusiv prin intermediul bibliotecii digitale Europeana;

               (d)

               derularea unor studii și activități de cercetare și inovare, precum și diseminarea rezultatelor acestora la nivel european sau național; precum și

               (e)

               promovarea proiectelor și rețelelor care au legătură cu Anul european, inclusiv prin intermediul mass-mediei și al rețelelor sociale.

         (2)   Comisia și statele membre, la nivelul Uniunii și, respectiv, la nivel național, pot identifica alte activități decât cele menționate la alineatul (1), cu condiția ca acestea să contribuie la atingerea obiectivelor Anului european prevăzute la articolul 2.
   (3)   Instituțiile și organismele Uniunii, precum și statele membre, la nivelul Uniunii și, respectiv, la nivel național, pot face trimitere la Anul european și pot utiliza logo-ul acestuia pentru promovarea activităților menționate la alineatele (1) și (2).
   Articolul 4
   Coordonarea la nivelul statelor membre
   Responsabilitatea organizării participării la Anul european la nivel național revine statelor membre. În acest sens, statele membre numesc coordonatori naționali. Coordonatorii naționali asigură coordonarea activităților relevante la nivel național.
   Articolul 5
   Coordonarea la nivelul Uniunii
   (1)   Comisia convoacă reuniuni periodice ale coordonatorilor naționali pentru a coordona derularea Anului european. Reuniunile respective constituie, de asemenea, o oportunitate pentru schimbul de informații cu privire la punerea în aplicare a Anului european la nivel național și la nivelul Uniunii; la aceste reuniuni pot participa în calitate de observatori reprezentanți ai Parlamentului European.
   (2)   Coordonarea Anului european la nivelul Uniunii implică o abordare transversală în vederea creării unor sinergii între diversele programe și inițiative ale Uniunii care finanțează proiecte în domeniul patrimoniului cultural.
   (3)   Comisia convoacă reuniuni periodice ale părților interesate și ale reprezentanților organizațiilor sau organismelor active în domeniul patrimoniului cultural, inclusiv ale rețelelor culturale transnaționale existente și ale ONG-urilor relevante, precum și ale organizațiilor de tineret, pentru a o sprijini în punerea în aplicare a Anului european la nivelul Uniunii.
   Articolul 6
   Cooperarea internațională
   În contextul Anului european, Comisia cooperează cu organizațiile internaționale competente, în special cu Consiliul Europei și cu UNESCO, asigurând vizibilitatea participării Uniunii.
   Articolul 7
   Protejarea intereselor financiare ale Uniunii
   (1)   Comisia ia măsurile adecvate pentru a se asigura că, atunci când acțiunile finanțate în temeiul prezentei decizii sunt puse în aplicare, interesele financiare ale Uniunii sunt protejate prin aplicarea de măsuri preventive împotriva fraudei, corupției și oricăror altor activități ilegale, prin controale și inspecții eficace și, în cazul identificării unor nereguli, prin recuperarea sumelor plătite în mod necuvenit și, dacă este cazul, prin aplicarea de sancțiuni administrative și financiare eficace, proporționale și cu efect de descurajare.
   (2)   Comisia sau reprezentanții acesteia și Curtea de Conturi au competența de a desfășura audituri, pe baza unor documente și a unor controale și inspecții la fața locului, cu privire la toți beneficiarii de granturi, contractanții și subcontractanții care au primit fonduri din partea Uniunii în temeiul prezentei decizii.
   (3)   Oficiul European de Luptă Antifraudă (OLAF) poate efectua investigații, inclusiv controale și inspecții la fața locului, în conformitate cu dispozițiile și procedurile prevăzute în Regulamentul (UE, Euratom) nr. 883/2013 al Parlamentului European și al Consiliului (9) și în Regulamentul (Euratom, CE) nr. 2185/96 al Consiliului (10) și cu scopul de a identifica dacă au avut loc cazuri de fraudă, corupție sau orice altă activitate ilegală care afectează interesele financiare ale Uniunii în legătură cu un acord de grant sau o decizie de acordare a unui grant sau în legătură cu un contract finanțat în temeiul prezentei decizii.
   (4)   Fără a aduce atingere alineatelor (1), (2) și (3), acordurile de cooperare cu țările terțe și cu organizațiile internaționale, contractele, acordurile de grant și deciziile de acordare a granturilor rezultate din punerea în aplicare a prezentei decizii, trebuie să conțină dispoziții care împuternicesc în mod expres Comisia, Curtea de Conturi și OLAF să efectueze astfel de audituri și investigații, în conformitate cu competențele care le revin.
   Articolul 8
   Finanțarea
   Cofinanțarea la nivelul Uniunii a activităților de punere în aplicare a Anului european se realizează în conformitate cu normele aplicabile programelor existente, precum programul Europa Creativă, și în limita posibilităților existente pentru stabilirea priorităților la nivel anual sau multianual. Atunci când este cazul, alte programe și politici pot sprijini Anul european, în limitele dispozițiilor juridice și financiare pe care se întemeiază.
   Articolul 9
   Bugetul
   Pachetul financiar pentru punerea în aplicare a prezentei decizii pentru perioada cuprinsă între 1 ianuarie 2017 și 31 decembrie 2018 este de 8 milioane EUR.
   Parlamentul European și Consiliul autorizează creditele anuale disponibile în limitele stabilite de cadrul financiar multianual.
   Articolul 10
   Monitorizare și evaluare
   Până la 31 decembrie 2019, Comisia prezintă un raport Parlamentului European, Consiliului, Comitetului Economic și Social European și Comitetului Regiunilor cu privire la punerea în aplicare, rezultatele și evaluarea globală a inițiativelor prevăzute în prezenta decizie. Raportul include sugestii privind noi eforturi comune în domeniul patrimoniului cultural.
   Articolul 11
   Intrarea în vigoare
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

      Adoptată la Strasbourg, 17 mai 2017.

            Pentru Parlamentul European

            Președintele

         A. TAJANI

            Pentru Consiliu

            Președintele

         C. ABELA

      (1)  JO C 88, 21.3.2017, p. 7.

      (2)  Poziția Parlamentului European din 27 aprilie 2017 (nepublicată încă în Jurnalul Oficial) și Decizia Consiliului din 11 mai 2017.

      (3)  Concluziile Consiliului din 21 mai 2014 privind patrimoniul cultural ca resursă strategică pentru o Europă durabilă (JO C 183, 14.6.2014, p. 36).

      (4)  Rezoluția Consiliului din 16 noiembrie 2007 privind o agendă europeană pentru cultură (JO C 287, 29.11.2007, p. 1).

      (5)  Concluziile Consiliului și ale reprezentanților guvernelor statelor membre, reuniți în cadrul Consiliului, privind un plan de lucru în domeniul culturii 2015-2018 (JO C 463, 23.12.2014, p. 4).

      (6)  Concluziile Consiliului privind guvernanța participativă a patrimoniului cultural (JO C 463, 23.12.2014, p. 1).

      (7)  Avizul Comitetului European al Regiunilor – Spre o abordare integrată a patrimoniului cultural european (JO C 195, 12.6.2015, p. 22).

      (8)  JO C 373, 20.12.2013, p. 1.

      (9)  Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr. 1073/1999 al Parlamentului European și al Consiliului și a Regulamentului (Euratom) nr. 1074/1999 al Consiliului (JO L 248, 18.9.2013, p. 1).

      (10)  Regulamentul (Euratom, CE) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri (JO L 292, 15.11.1996, p. 2).

      DECLARAȚIA COMUNĂ A PARLAMENTULUI EUROPEAN ȘI A CONSILIULUI
      În conformitate cu articolul 9 din decizie, pachetul financiar pentru punerea în aplicare a Anului european al patrimoniului cultural (2018) este de 8 milioane EUR. Pentru a finanța pregătirea Anului european al patrimoniului cultural, 1 milion EUR va fi alocat din cadrul resurselor existente în bugetul pentru 2017. Pentru bugetul 2018, 7 milioane EUR vor fi rezervate pentru Anul european al patrimoniului cultural și evidențiate într-o linie bugetară. Din suma respectivă, 3 milioane EUR vor proveni din resursele prevăzute în prezent pentru programul Europa creativă și 4 milioane EUR vor fi reprioritizate de la alte resurse existente fără a utiliza marjele existente și fără a aduce atingere competențelor autorității bugetare.

         DECLARAȚIA COMISIEI

      Comisia ia notă de acordul la care au ajuns colegiuitorii privind introducerea unui pachet financiar de 8 milioane EUR la articolul 9 din Decizia Parlamentului European și a Consiliului privind Anul european al patrimoniului cultural (2018). Comisia reamintește că este prerogativa autorității bugetare de a autoriza suma creditelor în bugetul anual, în conformitate cu articolul 314 din TFUE.


title: Decizia (PESC) 2017/607 a Consiliului din 29 martie 2017 de modificare a Deciziei 2011/173/PESC privind măsuri restrictive, având în vedere situația din Bosnia și Herțegovina

text:
               30.3.2017

               RO

               Jurnalul Oficial al Uniunii Europene

               L 84/6

         DECIZIA (PESC) 2017/607 A CONSILIULUI
   din 29 martie 2017
   de modificare a Deciziei 2011/173/PESC privind măsuri restrictive, având în vedere situația din Bosnia și Herțegovina
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 21 martie 2011, Consiliul a adoptat Decizia 2011/173/PESC (1).

               (2)

               Pe baza reexaminării Deciziei 2011/173/PESC, măsurile restrictive ar trebui prelungite până la 31 martie 2018.

               (3)

               Prin urmare, Decizia 2011/173/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   La articolul 6 din Decizia 2011/173/PESC, paragraful al doilea se înlocuiește cu următorul text:

      „Prezenta decizie se aplică până la 31 martie 2018.”

   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 29 martie 2017.

            Pentru Consiliu

            Președintele

         L. GRECH

      (1)  Decizia 2011/173/PESC a Consiliului din 21 martie 2011 privind măsuri restrictive, având în vedere situația din Bosnia și Herțegovina (JO L 76, 22.3.2011, p. 68).


title: Decizia Consiliului din 11 mai 2015 de numire a cincisprezece membri ai Consiliului de administrație al Agenției Europene pentru Produse Chimice

text:
               14.5.2015

               RO

               Jurnalul Oficial al Uniunii Europene

               C 161/2

         DECIZIA CONSILIULUI
   din 11 mai 2015
   de numire a cincisprezece membri ai Consiliului de administrație al Agenției Europene pentru Produse Chimice
   (2015/C 161/02)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (1), în special articolul 79,
   întrucât:

               (1)

               Articolul 79 din Regulamentul (CE) nr. 1907/2006 prevede numirea de către Consiliu, în calitate de membri ai Consiliului de administrație al Agenției Europene pentru Produse Chimice (denumit în continuare „Consiliul de administrație”), a câte un reprezentant din fiecare stat membru.

               (2)

               Membrii Consiliului de administrație ar trebui să fie numiți în funcție de experiența și calificarea lor relevantă în domeniul securității chimice sau al reglementării substanțelor chimice, asigurându-se totodată că membrii Consiliului de administrație dispun de competențe suficiente în probleme de interes general și în domeniile financiar și juridic.

               (3)

               Durata mandatului ar trebui să fie de patru ani. Mandatul ar trebui să poată fi reînnoit o dată.

               (4)

               Prin decizia din 7 iunie 2007 (2), Consiliul a numit 27 de membri ai Consiliului de administrație.

               (5)

               Membrii Consiliului de administrație desemnați de Belgia, Bulgaria, Danemarca, Germania, Estonia, Grecia, Cipru, Letonia, Lituania, Malta, Polonia, Portugalia, România, Slovacia și Regatul Unit au fost numiți pentru o perioadă care se încheie la 31 mai 2015. Prin urmare, membrii Consiliului de administrație din statele membre respective ar trebui să fie desemnați și numiți pentru o perioadă care începe la 1 iunie 2015 și se încheie la 31 mai 2019.

               (6)

               Consiliul a primit nominalizările de la toate statele membre în cauză,

         ADOPTĂ PREZENTA DECIZIE:
   Articolul 1
   Se numesc în calitate de membri ai Consiliului de administrație pentru al doilea mandat, pentru perioada 1 iunie 2015-31 mai 2019, următoarele persoane (nume, cetățenie, data nașterii):

               —

               domnul Henrik Søren LARSEN, cetățean danez, 9 decembrie 1961;

               —

               doamna Aive TELLING, cetățean eston, 8 mai 1974;

               —

               doamna Kassandra DIMITRIOU, cetățean grec, 30 iunie 1957;

               —

               domnul Anastassios YIANNAKI, cetățean cipriot, 27 septembrie 1957;

               —

               doamna Marija TERIOŠINA, cetățean lituanian, 4 noiembrie 1952;

               —

               doamna Liliana Luminița TÎRCHILĂ, cetățean român, 1 februarie 1960.

         Articolul 2
   Se numesc în calitate de membri ai Consiliului de administrație pentru un prim mandat, pentru perioada 1 iunie 2015-31 mai 2019, următoarele persoane (nume, cetățenie, data nașterii):

               —

               doamna Anne-France Marie RIHOUX, cetățean belgian, 12 iunie 1964;

               —

               doamna Parvoleta Anghelova LULEVA, cetățean bulgar, 11 martie 1966;

               —

               domnul Jörg LEBSANFT, cetățean german, 31 august 1956;

               —

               doamna Judīte DIPĀNE, cetățean leton, 10 aprilie 1971;

               —

               domnul Edward XUEREB, cetățean maltez, 26 noiembrie 1963;

               —

               doamna Lidia Longina WĄSOWICZ, cetățean polonez, 18 august 1953;

               —

               doamna Ana Lília GOMES MARTINS, cetățean portughez, 20 august 1973;

               —

               doamna Miroslava BAJANÍKOVÁ, cetățean slovac, 12 aprilie 1986,

               —

               domnul Keith Anthony Trevor BAILEY, cetățean britanic, 2 iunie 1965.

         Articolul 3
   Prezenta decizie intră în vigoare la data adoptării.

      Adoptată la Bruxelles, 11 mai 2015.

            Pentru Consiliu

            Președintele

         Jānis DŪKLAVS

      (1)  JO L 396, 30.12.2006, p. 1.

      (2)  Decizia Consiliului din 7 iunie 2007 de numire a 27 de membri în Consiliul de Administrație al Agenției Europene pentru Produse Chimice (JO C 134, 16.6.2007, p. 6).


title: 2012/439/UE: Decizia Consiliului din 24 iulie 2012 de numire a unui membru lituanian în cadrul Comitetului Economic și Social European

text:
               27.7.2012

               RO

               Jurnalul Oficial al Uniunii Europene

               L 200/20

         DECIZIA CONSILIULUI
   din 24 iulie 2012
   de numire a unui membru lituanian în cadrul Comitetului Economic și Social European
   (2012/439/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere propunerea guvernului lituanian,
   având în vedere avizul Comisiei Europene,
   întrucât:

               (1)

               La 13 septembrie 2010, Consiliul a adoptat Decizia 2010/570/UE, Euratom de numire a membrilor în cadrul Comitetului Economic și Social European pentru perioada 21 septembrie 2010-20 septembrie 2015 (1).

               (2)

               Un loc de membru în cadrul Comitetului Economic și Social European a devenit vacant ca urmare a încheierii mandatului domnului Zenonas Rokus RUDZIKAS,

         ADOPTĂ PREZENTA DECIZIE:
   Articolul 1
   Domnul Vitas MAČIULIS, consultant de afaceri în cadrul Centrului Lituanian pentru Științe Fizice și Tehnologie (CPST), membru al consiliului în cadrul Asociației Lituaniene pentru Tehnologie Fotovoltaică și Afaceri (PTBA), se numește în calitate de membru în cadrul Comitetului Economic și Social European pentru durata rămasă a mandatului, respectiv până la 20 septembrie 2015.
   Articolul 2
   Prezenta decizie intră în vigoare la data adoptării.

      Adoptată la Bruxelles, 24 iulie 2012.

            Pentru Consiliu

            Președintele

         A. D. MAVROYIANNIS

      (1)  JO L 251, 25.9.2010, p. 8.


title: Decizia (UE) 2016/1515 a Parlamentului European din 28 aprilie 2016 privind închiderea conturilor Agenției Europene pentru Produse Chimice pentru exercițiul financiar 2014

text:
               14.9.2016

               RO

               Jurnalul Oficial al Uniunii Europene

               L 246/236

         DECIZIA (UE) 2016/1515 A PARLAMENTULUI EUROPEAN
   din 28 aprilie 2016
   privind închiderea conturilor Agenției Europene pentru Produse Chimice pentru exercițiul financiar 2014
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Produse Chimice pentru exercițiul financiar 2014,

               —

               având în vedere Raportul Curții de Conturi privind conturile anuale ale Agenției Europene pentru Produse Chimice pentru exercițiul financiar 2014, însoțit de răspunsul agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a agenției în ceea ce privește execuția bugetară pentru exercițiul financiar 2014 (05584/2016 – C8-0082/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (4), în special articolul 97,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A8-0118/2016),

               1.

               ia act de conturile anuale finale ale Agenției Europene pentru Produse Chimice care sunt prezentate în anexa la raportul Curții de Conturi;

               2.

               aprobă închiderea conturilor Agenției Europene pentru Produse Chimice pentru exercițiul financiar 2014;

               3.

               încredințează președintelui sarcina de a transmite prezenta decizie directorului executiv al Agenției Europene pentru Produse Chimice, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 131.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 396, 30.12.2006, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia Consiliului din 14 decembrie 2015 de numire a membrilor și a supleanților danezi în cadrul Comitetului consultativ pentru coordonarea sistemelor de securitate socială

text:
               16.12.2015

               RO

               Jurnalul Oficial al Uniunii Europene

               C 418/4

         DECIZIA CONSILIULUI
   din 14 decembrie 2015
   de numire a membrilor și a supleanților danezi în cadrul Comitetului consultativ pentru coordonarea sistemelor de securitate socială
   (2015/C 418/02)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (1), în special articolul 75,
   având în vedere listele candidaților prezentate Consiliului de către guvernele statelor membre,
   întrucât:

               (1)

               Prin decizia sa din 13 octombrie 2015 (2), Consiliul a numit membrii și supleanții în cadrul Comitetului consultativ pentru coordonarea sistemelor de securitate socială pentru perioada 20 octombrie 2015-19 octombrie 2020.

               (2)

               Guvernul Danemarcei a prezentat candidaturi suplimentare pentru o serie de posturi care urmează a fi ocupate,

         ADOPTĂ PREZENTA DECIZIE:
   Articolul 1
   Următoarele persoane sunt numite în calitate de membri și de supleanți în cadrul Comitetului consultativ pentru coordonarea sistemelor de securitate socială pentru perioada cuprinsă între 20 octombrie 2015 și 19 octombrie 2020:
   I.   REPREZENTANȚI AI GUVERNELOR

               Țara

               Membri

               Supleanți

               Danemarca

               Dna Karin MØHL LARSEN

               Dna Marie-Louise OUTZEN

   II.   REPREZENTANȚI AI ORGANIZAȚIILOR SINDICALE

               Țara

               Membri

               Supleanți

               Danemarca

               Dl Christian SØLYST

               Dna Tine SKOV JENSEN

   III.   REPREZENTANȚI AI ORGANIZAȚIILOR PATRONALE

               Țara

               Membri

               Supleanți

               Danemarca

               Dna Christiane MIßLBECK-WINBERG

               Dl Henning GADE

         Articolul 2
   Consiliul va numi membrii și supleanții încă nenominalizați la o dată ulterioară.
   Articolul 3
   Prezenta decizie intră în vigoare la data adoptării.

      Adoptată la Bruxelles, 14 decembrie 2015.

            Pentru Consiliu

            Președintele

         F. ETGEN

      (1)  JO L 166, 30.4.2004, p. 1.

      (2)  Decizia Consiliului din 13 octombrie 2015 de numire a membrilor și a supleanților în cadrul Comitetului consultativ pentru coordonarea sistemelor de securitate socială (JO C 341, 16.10.2015, p. 4).


title: Decizia Consiliului din 15 aprilie 2002 privind acceptarea, în numele Comunității Europene, a Acordului de stabilire a mandatului Grupului internațional de studiu privind iuta din 2001

text:
Anunţ juridic important

|

32002D0312

Jurnalul Oficial L 112 , 27/04/2002 p. 0034 - 0034 ediţie specială în limba cehă capitol 11 volum 41 p. 78  - 78 ediţie specială în limba estonă capitol 11 volum 41 p. 78  - 78 ediţie specială în limba maghiară capitol 11 volum 41 p. 78  - 78 ediţie specială în limba lituaniană capitol 11 volum 41 p. 78  - 78 LV.ES capitol 11 volum 41 p. 78  - 78 MT.ES capitol 11 volum 41 p. 78  - 78 PL.ES capitol 11 volum 41 p. 78  - 78 SK.ES capitol 11 volum 41 p. 78  - 78 ediţie specială în limba slovenă capitol 11 volum 41 p. 78  - 78

		20020415Decizia Consiliuluidin 15 aprilie 2002privind acceptarea, în numele Comunității Europene, a Acordului de stabilire a mandatului Grupului internațional de studiu privind iuta din 2001(2002/312/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) prima teză,având în vedere propunerea Comisiei,întrucât:(1) La 13 martie 2001, conferința de negociere din cadrul Conferinței Organizației Națiunilor Unite pentru Comerț și Dezvoltare (UNCTAD) adoptă Acordul de stabilire a mandatului Grupului internațional de studiu privind iuta din 2001 (denumit în continuare "acord").(2) Acest nou acord a fost negociat pentru a înlocui Acordul internațional privind iuta din 1989, care a fost lichidat la 11 octombrie 2001.(3) Comunitatea este membră a Acordului internațional privind iuta din 1989 astfel cum a fost prelungit și, în consecință, este în interesul său să aprobe acordul destinat să îl înlocuiască pe acesta,DECIDE:Articolul 1Acordul de stabilire a mandatului Grupului internațional de studiu privind iuta din 2001 este aprobat în numele Comunității Europene.Textul acordului se atașează la prezenta decizie.Articolul 2Președintele Consiliului este autorizat să desemneze persoana (persoanele) împuternicită(e) să depună instrumentul de acceptare în numele Comunității [1].Adoptată la Luxemburg, 15 aprilie 2002.Pentru ConsiliuPreședinteleJ. Piqué I Camps[1] Data intrării în vigoare a acordului va fi publicată în Jurnalul Oficial al Comunităților Europene de Secretariatul General al Consiliului.--------------------------------------------------


title: Decizie de stabilire a datei la care Agenția de Aprovizionare a Euratom își preia atribuțiile și de aprobare a Regulamentului privind compararea cererii și ofertei de minereuri, materii prime și produse fisionabile speciale adoptat de agenție la 5 mai 1960

text:
Anunţ juridic important

|

31960D0511

Official Journal 032 , 11/05/1960 P. 0776 - 0776 Finnish special edition: Chapter 12 Volume 1 P. 0017  Swedish special edition: Chapter 12 Volume 1 P. 0017  Danish special edition: Series I Chapter 1959-1962 P. 0043  English special edition: Series I Chapter 1959-1962 P. 0045  Ediţie specială în limba cehă Chapter 12 Volume 01 P. 18  - 18 Ediţie specială în limba estonă Chapter 12 Volume 01 P. 18  - 18 Ediţie specială în limba maghiară Chapter 12 Volume 01 P. 18  - 18 Ediţie specială în limba lituaniană Chapter 12 Volume 01 P. 18  - 18 Ediţie specială în limba letonă Chapter 12 Volume 01 P. 18  - 18 Ediţie specială în limba malteză Chapter 12 Volume 01 P. 18  - 18 Ediţie specială în limba polonă Chapter 12 Volume 01 P. 18  - 18 Ediţie specială în limba slovacă Chapter 12 Volume 01 P. 18  - 18 Ediţie specială în limba slovenă Chapter 12 Volume 01 P. 18  - 18

		19600505Deciziede stabilire a datei la care Agenția de Aprovizionare a Euratom își preia atribuțiile și de aprobare a Regulamentului privind compararea cererii și ofertei de minereuri, materii prime și produse fisionabile speciale adoptat de agenție la 5 mai 1960COMISIA COMUNITĂȚII EUROPENE A ENERGIEI ATOMICE,având în vedere Tratatul de instituire a Comunității Europene a Energiei Atomice, în special articolele 52, 53, 60 și 222;având în vedere că revine Comisiei să stabilească data la care Agenția de Aprovizionare a Euratom își preia atribuțiile acordate prin tratat;având în vedere că intrarea în vigoare a normelor procedurale adoptate de agenție în conformitate cu articolul 60 alineatul (6) din tratat necesită măsuri provizorii care să faciliteze aplicarea lor progresivă,DECIDE:Articolul 1Data la care Agenția de Aprovizionare își preia atribuțiile acordate prin tratat este 1 iunie 1960.Articolul 2Se aprobă Regulamentul de stabilire a normelor privind compararea cererilor și a ofertelor de minereuri, materii prime și produse fisionabile speciale, adoptat de agenție la 5 mai 1960.Articolul 3Regulamentul menționat la articolul 2 intră în vigoare în toate elementele sale la 1 iunie 1960 pentru contractele care se referă la furnizarea de produse fisionabile speciale.În ceea ce privește contractele privind furnizarea de minereuri și materii prime, punerea în aplicare a articolelor 5 și 6 din regulamentul respectiv se amână cu șase luni de la data intrării sale în vigoare stabilite la primul paragraf din prezentul articol.Articolul 4Contractele privind furnizarea de minereuri sau de materii prime se înaintează în acest interval Comisiei, în vederea obținerii aprobării prealabile a acesteia.În decursul perioadei de șase luni, studiile de piață se efectuează și se finalizează în conformitate cu normele prevăzute la articolele 1-4 din regulament.Articolul 5Prezenta decizie se aplică Agenției de Aprovizionare a Euratom și tuturor utilizatorilor și producătorilor de minereuri, materii prime și produse fisionabile speciale.Adoptată la Bruxelles, 5 mai 1960.Pentru ComisieE. M. J. A. Sassen--------------------------------------------------


title: Decizia Consiliului din 30 septembrie 2002 privind încheierea Acordului între Uniunea Europeană și Bosnia și Herțegovina privind activitățile Misiunii de Poliție a Uniunii Europene (MPUE) în Bosnia și Herțegovina

text:
               18/Volumul 01

               RO

               Jurnalul Ofícial al Uniunii Europene

               221

         32002D0845

               L 293/1

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 30 septembrie 2002
   privind încheierea Acordului între Uniunea Europeană și Bosnia și Herțegovina privind activitățile Misiunii de Poliție a Uniunii Europene (MPUE) în Bosnia și Herțegovina
   (2002/845/PESC)
   CONSILIUL UNIUNII EUROPENE,
   având în vedere Tratatul privind Uniunea Europeană și, în special, articolul 24 al acestuia,
   având în vedere recomandarea președinției,
   întrucât:

               (1)

               La 11 martie 2002, Consiliul a adoptat Acțiunea comună 2002/210/PESC privind Misiunea de Poliție a Uniunii Europene (1).

               (2)

               Articolul 11 din această acțiune comună prevede că statutul personalului MPUE din Bosnia și Herțegovina, inclusiv, acolo unde este cazul, privilegiile, imunitățile și alte garanții necesare finalizării și bunei funcționări a EUPM se adoptă în conformitate cu procedura prevăzută la articolul 24 din Tratatul privind Uniunea Europeană.

               (3)

               Ca urmare a deciziei Consiliului din 12 iulie 2002 de autorizare a președinției pentru începerea negocierilor, președinția a negociat un acord cu Bosnia și Herțegovina privind activitățile MPUE.

               (4)

               Acest acord ar trebui aprobat,

         DECIDE:
   Articolul 1
   Acordul dintre Uniunea Europeană și Bosnia și Herțegovina privind activitățile Misiunii de Poliție a Uniunii Europene (MPUE) în Bosnia și Herțegovina se aprobă în numele Uniunii Europene.
   Textul acordului se anexează prezentei decizii.
   Articolul 2
   Președintele Consiliului este autorizat să numească persoana sau persoanele împuternicite să semneze acordul prin care Uniunea Europeană își asumă obligații.
   Articolul 3
   Prezenta decizie se publică în Jurnalul Oficial.
   Articolul 4
   Prezenta decizie intră în vigoare la data publicării.

      Adoptată la Bruxelles, 30 septembrie 2002.

            Pentru Consiliu

            Președintele

         P. S. MØLLER

      (1)  JO L 70, 13.3.2002, p. 1.


title: Decizia (UE) 2016/1795 a Consiliului din 29 septembrie 2016 de stabilire a poziției care urmează să fie adoptată, în numele Uniunii Europene, cu privire la amendamentele aduse anexelor la Acordul european referitor la transportul rutier internațional al mărfurilor periculoase (ADR) și Regulamentului anexat la Acordul european privind transportul internațional al mărfurilor periculoase pe căi navigabile interioare (ADN)

text:
               11.10.2016

               RO

               Jurnalul Oficial al Uniunii Europene

               L 274/52

         DECIZIA (UE) 2016/1795 A CONSILIULUI
   din 29 septembrie 2016
   de stabilire a poziției care urmează să fie adoptată, în numele Uniunii Europene, cu privire la amendamentele aduse anexelor la Acordul european referitor la transportul rutier internațional al mărfurilor periculoase (ADR) și Regulamentului anexat la Acordul european privind transportul internațional al mărfurilor periculoase pe căi navigabile interioare (ADN)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 91 coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Măsurile luate de Uniune în sectorul transportului de mărfuri periculoase ar trebui să vizeze îmbunătățirea siguranței și a securității transportului, protejarea mediului și facilitarea transportului internațional.

               (2)

               Uniunea nu este parte contractantă nici la Acordul european referitor la transportul rutier internațional al mărfurilor periculoase („ADR”), nici la Acordul european privind transportul internațional al mărfurilor periculoase pe căi navigabile interioare („ADN”). Cu toate acestea, toate statele membre sunt părți contractante la ADR, iar 13 state membre sunt părți contractante la ADN.

               (3)

               Directiva 2008/68/CE a Parlamentului European și a Consiliului (1) stabilește cerințe privind transportul rutier, feroviar și pe căi navigabile interioare al mărfurilor periculoase în interiorul statelor membre sau între acestea. Directiva face trimitere la ADR, la Regulamentul privind transportul internațional feroviar al mărfurilor periculoase, care figurează ca apendicele C la Convenția COTIF (anexa RID), sau la ADN. În plus, articolul 4 din Directiva 2008/68/CE prevede că „Transportul de mărfuri periculoase între statele membre și țări terțe este autorizat în măsura în care acesta respectă cerințele ADR, RID sau ADN, cu excepția cazului în care în anexe se prevede altfel.”

               (4)

               În perioada cuprinsă între 2014 și 2016, Grupul de lucru privind transportul mărfurilor periculoase – WP.15 și Comitetul administrativ al ADN au elaborat, în conformitate cu procedurile stipulate la articolul 14 din ADR și, respectiv, la articolul 20 din ADN, anumite amendamente preconizate să intre în vigoare la 1 ianuarie 2017.

               (5)

               Amendamentele respective, care privesc norme tehnice sau specificații tehnice uniforme, urmăresc să asigure siguranța și eficiența transportului de mărfuri periculoase, ținând în același timp cont de progresele științifice și tehnice din sectorul în cauză și de dezvoltarea unor noi substanțe și articole care prezintă un pericol în timpul transportului. Dezvoltarea transportului de mărfuri periculoase pe cale rutieră și pe căile navigabile interioare, atât în cadrul Uniunii, cât și între Uniune și țările învecinate, reprezintă un element central al politicii comune în domeniul transporturilor și asigură buna funcționare a tuturor sectoarelor industriale care produc sau care utilizează mărfurile clasificate ca periculoase în conformitate cu ADR și cu ADN.

               (6)

               Toate amendamentele propuse sunt justificate și benefice și, prin urmare, ar trebui să fie sprijinite. Prin urmare, ar trebui să se stabilească poziția care urmează să fie adoptată în numele Uniunii cu privire la proiectele de amendamente aduse anexelor la ADR și Regulamentului anexat la ADN, astfel cum se prevede în anexă,

         ADOPTĂ PREZENTA DECIZIE:
   Articolul 1
   Poziția care urmează să fie adoptată de Uniunea Europeană cu privire la proiectele de amendamente referitoare la anexele la ADR și la Regulamentul anexat la ADN este conformă cu anexa la prezenta decizie.
   Se poate conveni asupra unor modificări minore și de formă ale amendamentelor ADR și ADN menționate la primul paragraf, transmise de către secretarul general al Organizației Națiunilor Unite, fără a mai fi necesară o nouă decizie a Consiliului.
   Articolul 2
   Poziția Uniunii, astfel cum este prevăzută la articolul 1, este exprimată de statele membre care sunt părți contractante la acordurile menționate la articolul respectiv, acționând împreună în interesul Uniunii.
   Articolul 3
   Se publică în Jurnalul Oficial al Uniunii Europene o mențiune referitoare la amendamentele aduse anexelor la ADR și Regulamentului anexat la ADN, indicându-se data intrării lor în vigoare.
   Articolul 4
   Prezenta decizie intră în vigoare la data adoptării.

      Adoptată la Bruxelles, 29 septembrie 2016.

            Pentru Consiliu

            Președintele

         P. ŽIGA

      (1)  Directiva 2008/68/CE a Parlamentului European și a Consiliului din 24 septembrie 2008 privind transportul interior de mărfuri periculoase (JO L 260, 30.9.2008, p. 13).

      ANEXĂ

                  Propunere

                  Documentul de referință

                  Notificare

                  Conținut

                  Comentarii

                  Poziția Uniunii

                  1

                  ECE/TRANS/WP.15/231

                  C.N.443.2016.TREATIES-XI.B.14

                  Proiect de amendamente ale anexelor A și B la ADR

                  Consens tehnic în cadrul grupului de lucru pentru transportul de mărfuri periculoase – WP.15

                  În favoarea amendamentelor

                  2

                  ECE/TRANS/WP.15/231/Corr.1

                  C.N.443.2016.TREATIES-XI.B.14

                  Proiect de amendamente ale anexelor A și B la ADR

                  Consens tehnic în cadrul grupului de lucru pentru transportul de mărfuri periculoase – WP.15

                  În favoarea amendamentelor

                  3

                  ECE/TRANS/WP.15/231/Add.1

                  C.N.443.2016.TREATIES-XI.B.14

                  Proiect de amendamente ale anexelor A și B la ADR

                  Consens tehnic în cadrul grupului de lucru pentru transportul de mărfuri periculoase – WP.15

                  În favoarea amendamentelor

                  4

                  ECE/ADN/36

                  C.N.444.2016.TREATIES-XI.D.6

                  Proiect de amendamente ale Regulamentului anexat la ADN

                  Consens tehnic în cadrul Comitetului administrativ

                  În favoarea amendamentelor

                  5

                  ECE/ADN/36/Add.1

                  C.N.607.2016.TREATIES-XI.D.6

                  Proiect de amendamente ale Regulamentului anexat la ADN

                  Consens tehnic în cadrul Comitetului administrativ

                  În favoarea amendamentelor


title: 2007/858/CE: Decizia Consiliului din 17 decembrie 2007 privind numirea președintelui camerei de recurs a Oficiului Comunitar pentru Soiuri de Plante (OCSP) și a supleantului acestuia

text:
               21.12.2007

               RO

               Jurnalul Oficial al Uniunii Europene

               L 337/105

      DECIZIA CONSILIULUI

   din 17 decembrie 2007
   privind numirea președintelui camerei de recurs a Oficiului Comunitar pentru Soiuri de Plante (OCSP) și a supleantului acestuia
   (2007/858/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2100/94 al Consiliului din 27 iulie 1994 de instituire a unui sistem de protecție comunitară a soiurilor de plante (1), în special articolul 47 alineatul (1),
   având în vedere lista candidaților propusă de către Comisie la 29 octombrie 2007, după obținerea avizului consiliului de administrație al Oficiului Comunitar pentru Soiuri de Plante,
   DECIDE:
   Articolul 1
   Domnul Paul A.C.E. VAN DER KOOIJ, născut la 13 ianuarie 1956, este numit, prin prezenta, președinte al camerei de recurs a Oficiului Comunitar pentru Soiuri de Plante (OCSP) pentru o perioadă de cinci ani.
   Domnul Timothy MILLETT, născut la 6 ianuarie 1951, este numit, prin prezenta, supleant al președintelui camerei de recurs a Oficiului Comunitar pentru Soiuri de Plante (OCSP) pentru o perioadă de cinci ani.
   Mandatele acestora încep la data intrării acestora în funcție, dată care este stabilită de comun acord împreună cu președintele și cu consiliul de administrație al oficiului.
   Articolul 2
   Prezenta decizie intră în vigoare la data adoptării.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 17 decembrie 2007.

            Pentru Consiliu

            Președintele

         J. SILVA

      (1)  JO L 227, 1.9.1994, p. 1. Regulament modificat ultima dată prin Regulamentul (CE) nr. 873/2004 (JO L 162, 30.4.2004, p. 38).